Ja es poden recollir les invitacions per a assistir als Concerts de Tardor d'aquest cap de setmana
29/10/2003 12:54:00

# Ja es poden recollir les invitacions per a assistir als Concerts de Tardor d'aquest cap de setmana

*   29/10/2003 12:54:00
*   [Imprimir](#)
*   Compartir
*    https://www.alaquas.org/documento.asp?id\_do=8886

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8886%2F0&title=Ajuntament%20d%27Alaqu%C3%A0s.%20Premsa.Ja%20es%20poden%20recollir%20les%20invitacions%20per%20a%20assistir%20als%20Concerts%20de%20Tardor%20d%27aquest%20cap%20de%20setmana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8886/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8886/8886_Form_4.jpg)](https://www.alaquas.org/ficheros/documentos/2003/2/8886/8886_Form_10.jpg "<a href='https://www.alaquas.org/ficheros/documentos/2003/2/8886/8886_Form_10.jpg' target=_blank><i class='fa fa-external-link' aria-hidden='true'></i>.Ja es poden recollir les invitacions per a assistir als Concerts de Tardor d'aquest cap de setmana</a>")

La Banda Juvenil de la UMA, la Jove Orquestra del CEMA i el Cor de Cambra Mestral actuaran el dissabte i el diumenge a l'Auditori i al Castell respectivament

Este cap de setmana tindran lloc dos actuacions musicals dins de la programació prevista amb motiu de la celebració del Festival de Música Antiga i Música Valenciana anomenat Concerts de Tardor que enguany compleix la seua novena edició. Per assistir a aquestes actuacions, cal recollir la invitació al Centre d'Informació Juvenil El Passatge o al Centre d'Informació Juvenil l'Olivar en el següent horari:  de dimarts a divendres d'11 a 14 hores, de dilluns a divendres de 17:30 a 20 hores i els dissabtes de 10:30 a 13:30 hores.

L'Auditori Nou d'Alaquàs acollirà el dissabte 1 de novembre a les 19 hores l'actuació de la Banda Juvenil de la Unió Musical d'Alaquàs i de la Jove Orquestra de la CEMA. La Banda Juvenil protagonitzarà la primera part d'aquest concert interpretant les següents peces musicals: _Ateneo Musical_, _Celebración para una Reina_, _Rapsodia Valenciana_, _Festívoles_ i _Estampas Mediterráneas_. A continuació, la Jove Orquestra interpretarà sis peces breus del barroc i la composició anomenada _Breves reencuentros_.

El diumenge 2 de novembre, a partir de les 19, tindrà lloc l'actuació del Cor de Cambra Mestral al Castell d'Alaquàs. En aquest s'interpretaran deu peces musicals dins del programa anomenat "El Llibre Vermell", una recopilació de música, de cançons i de balls amb els quals els pelegrins celebraven la vigília nocturna a l'església de la Mare de Déu que es venera a Montserrat.